Alexander IV, episcopus, servus servorum Dei, dilectis filiis abbati et conventui monasterii Sancti-Germani Autissiodorensis, salutem et apostolicam benedictionem. Volentes vobis ocio sancte conversationis vacantibus graciam facere specialem qua Deo per meritum et per exemplum aliis placeatis, vobis auctoritate presentium indulgemus ut cum generale terre fuerit interdictum, liceat vobis omnes ad sepulturam admittere qui apud vos in ultima voluntate se elegerint sepeliri, illis dumtaxat exceptis qui nominatim interdicti vel excommunicati fuerint, aut usurarii manifesti. Ita tamen quod ecclesiis parrochiarum a quibus sumuntur corpora mortuorum canonica porcio integraliter reservetur. Nulli ergo etc., si quis autem etc. Datum Anagnie X kalendas augusti, pontificatus nostri anno primo.